

Resum de la **reunió al Casal Loiola: presentació de la Associació EGUEIRO (mesures penals alternatives).** <http://www.egueiro.org/> **El dilluns dia 17 de novembre de 2017** a les 19.30 de la tarda

Hi érem Mariona Martí i Montserrat Boix

El director de Egueiro Jaume Vilanova va fer la presentació. Tret de la web:

*Egueiro (“jo desperto” en grec clàssic) te 34 anys de vida. Va néixer a La Rioja. Actualment la seu central es troba situada a la província de Tarragona i disposa de diferents Comunitats Terapèutiques i Pisos de Suport a la Reinserció en diverses comarques de Catalunya.*

*Formen part de la Xarxa d’Atenció a les Drogodependències de la Generalitat de Catalunya i col·labora amb la Secretaria d’Inclusió Social i de Promoció de l’Autonomia Personal (SISPAP) i amb la Direcció General d’Execució Penal a la Comunitat i de Justícia Juvenil a l’Àrea de Mesures Penals Alternatives, així com amb diverses comunitats autònomes en matèria d’atenció al drogodependent.*

*La nostra* ***MISSIÓ*** *és oferir una atenció residencial professionalitzada a les persones amb conductes addictives, amb un programa terapèutic individualitzat, orientat a l’extinció de les conductes addictives i la millora de la salut de l’usuari. Els centres reprodueixen un espai socioeducatiu constituït amb finalitat terapèutica, on es fa èmfasi en el grup, incentivant la participació activa de l’usuari.*

*La nostra* ***VISSIÓ*** *és fonamentar el nostre treball amb la convicció de que les persones amb conductes addictives, en algun moment del seu procés de tractament, requereixen d’un internament residencial temporal. Ens basem en la Comunitat Terapèutica com model terapèutic i en la concepció global de la persona, la família i l’entorn, aplicant les tècniques i els tractaments demostrats més efectius i eficients de les diverses professions que intervenen en el procés, pera aconseguir la millor atenció i amb una millora contínua de la qualitat.*

*Els nostres* ***VALORS*** *que han de servir de base per l’atenció de les persones ingressades han d’ésser:*

*• Fomentar l’auto responsabilitat de l’usuari.
• Potenciar el treball com a valor social en el procés d’inserció.
• Fomentar la tolerància, la no discriminació de les persones per raó de sexe, raça, ideologia, classe social o tendència sexual.
• Garantir el respecte a les persones i a l’entorn.
• Preservació de la confidencialitat i dels drets dels usuaris.
• Foment de l’honestedat i la sinceritat. Transmetre informació certa, entenedora, suficient i continuada.
• Col·lectivitat per sobre de la individualitat.*

*Mesures Penals Alternatives*

*L’associació Egueiro col·labora des de fa anys amb el Departament de Justícia en matèria de mesures penals alternatives per tal que els nostres programes serveixin per fer complir aquestes mesures legals.*

*El nostre objectiu és fer que els criteris de seguretat, d’aplicació lògica en aquests casos, siguin compatibles amb els criteris terapèutics d’atenció integral al pacient drogodependent en general per tal d’enfocar el tractament cap a l’origen de la problemàtica dels pacients.*

El nostre resum:

Els delictes per causa de les drogues cada cop son més abundants.

Es molt més rendible intentar que el pres abandoni les drogues, causa del seu delicte, que no restar sense més a la presó i al sortir continuar amb l’addicció i el delicte consegüent. Si es rehabilita pot tornar al mon de l’ensenyament o del treball..

Hi ha molt jutges que no apliquen les mesures penal alternatives perquè no ho recorden o pitjor, perquè els advocats defensor, molt sovint d’ofici que han conegut al pres 5 minuts abans del judici, no ho saben. El jutge no ho aplica sinó li demana el advocat, que ha . s’ha d’acreditar la toxicomania i demostrar que te que fer un tractament.

El tractament es llarg, no menys de un any. Molts cops els advocats demanen penes curtes i a la presó que no llargues i a un centre terapèutic, que es el més profitós.

Per accedir-hi: abans de dictar sentencia (demanat per l’advocat i autoritzat pel jutge), després, un cop a les presó també es pot demanar anar a complir condemna a un centre alternatiu, però llavors es mitjançant el reglament penitenciari.

Egueiro forma part de la “Taula de participació social” del departament de justícia, <http://justicia.gencat.cat/ca/ambits/reinsercio_i_serveis_penitenciaris/collaboracio_institucional/funcions_i_principis/>

Una altre fundació que fa mesures alternatives penitenciaries: <http://www.fundacioared.org/ca>

Ens vàrem donar les targetes i estarem en contacte.

Montserrat Boix

Presidenta.